CELEX: 32010R0413
Language: lv
Date: 2010-05-12 00:00:00
Title: Komisijas Regula (ES) Nr. 413/2010 (2010. gada 12. maijs), ar ko groza III, IV un V pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem, lai ņemtu vērā grozījumus, kas pieņemti ar ESAO Padomes Lēmumu C(2008) 156 (Dokuments attiecas uz EEZ)

13.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 119/1
            
         KOMISIJAS REGULA (ES) Nr. 413/2010
   (2010. gada 12. maijs),
   ar ko groza III, IV un V pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem, lai ņemtu vērā grozījumus, kas pieņemti ar ESAO Padomes Lēmumu C(2008) 156
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 58. panta 1. punkta a) apakšpunktu,
   tā kā:
   
               (1)
            
            
               2005. gada decembrī 8. sanāksmē Ekonomiskās sadarbības un attīstības organizācijas (ESAO) Atkritumu rašanās novēršanas un pārstrādes darba grupa (WGWPR) vienojās precizēt Bāzeles konvencijas IX pielikumā iekļautās B1030 pozīcijas tekstu. Minētās pozīcijas teksta grozījums tika pieņemts ar ESAO Padomes Lēmumu C(2008) 156, un par to vēl ir jāvienojas Bāzeles konvencijas ietvaros. Līdz apstiprinājumam Bāzeles konvencijas Pušu konferencē un grozījumu izdarīšanai Regulas (EK) Nr. 1013/2006 V pielikumā ir lietderīgi iekļaut šo precizējumu Savienības tiesību aktos.
            
         
               (2)
            
            
               2008. gada aprīlī ESAO WGWPR 11. sanāksmē vienojās grozīt ESAO Atkritumu zaļajā sarakstā iekļautās AA010 pozīcijas tekstu. Minētās pozīcijas teksta grozījums tika pieņemts ar ESAO Padomes Lēmumu C(2008) 156. Tāpēc ir lietderīgi šo grozījumu iekļaut Savienības tiesību aktos.
            
         
               (3)
            
            
               Tāpēc attiecīgi jāgroza Regula (EK) Nr. 1013/2006.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK (2) 18. pantu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1013/2006 III, IV un V pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 12. maijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 190, 12.7.2006., 1. lpp.
   
      (2)  OV L 114, 27.4.2006., 9. lpp.
   
      PIELIKUMS
      Regulas III, IV un V pielikumu groza šādi.
      
                  1.
               
               
                  III pielikuma I daļā trešo daļu aizstāj ar šādu daļu:
                  “Šajā regulā:
                  
                              a)
                           
                           
                              jebkādu atsauci uz A sarakstu Bāzeles konvencijas IX pielikumā saprot kā atsauci uz šīs regulas IV pielikumu;
                           
                        
                              b)
                           
                           
                              Bāzeles konvencijas B1020 pozīcijā termins “beztaras pabeigta forma” ietver visus tajā uzskaitītos metāliskos nesadalāmos (3) lūžņu veidus;
                           
                        
                              c)
                           
                           
                              Bāzeles konvencijas B1030 pozīcijas tekstu lasa šādi: “Atlikumi, kas satur grūti kūstošus metālus”;
                           
                        
                              d)
                           
                           
                              tā Bāzeles konvencijas B1100 pozīcijas teksta daļa, kas attiecas uz “sārņi, kas radušies vara pārstrādē” u. c., netiek piemērota; tās vietā piemēro (ESAO) II daļas GB040 pozīciju;
                           
                        
                              e)
                           
                           
                              Bāzeles konvencijas B1110 pozīciju nepiemēro; tās vietā piemēro (ESAO) II daļas GC010 un GC020 pozīciju;
                           
                        
                              f)
                           
                           
                              Bāzeles konvencijas B2050 pozīciju nepiemēro; tās vietā piemēro (ESAO) II daļas GG040 pozīciju;
                           
                        
                              g)
                           
                           
                              atsauce Bāzeles konvencijas B3010 pozīcijā uz fluoru saturošiem polimēru atkritumiem uzskatāma par tādu, kas ietver fluoru saturoša etilēna polimērus un kopolimērus (PTFE).”
                           
                        
            
                  2.
               
               
                  IV pielikuma II daļā AA010 pozīciju aizstāj ar šādu pozīciju:
                  
                              “AA010
                           
                           
                              261900
                           
                           
                              Izdedži, plāva un citi atkritumi, kas radušies dzelzs un tērauda rūpniecībā (3)”.
                           
                        
            
                  3.
               
               
                  V pielikuma 3. daļas B saraksta AA010 pozīciju aizstāj ar šādu pozīciju:
                  
                              “AA010
                           
                           
                              261900
                           
                           
                              Izdedži, plāva un citi atkritumi, kas radušies dzelzs un tērauda rūpniecībā (5)”.